open-index/open-wikipedia-markdown huggingface dataset:
Karoline Knotten

**Karoline Offigstad Knotten** (født 1995) er en norsk skiskytter som representerer Vingrom Idrettslag. Hun deltok på Norges lag som tok sølv på miksstafett i VM i skiskyting 2024 i Nové Město na Moravě i Tsjekkia.

Under Skiskytter-NM 2019 i Ål gikk Knotten i mål som Norgesmester, men hadde glemt å gå en strafferunde og fikk derfor et tillegg på to minutter i tid som gjorde at hun endte utenfor pallen.

## Meritter
### [[Skiskyting under vinter-OL|Olympiske leker]]

### [[VM i skiskyting|Verdensmesterskap]]

## Referanser


## Eksterne lenker
*
Lorentz Ewensen

**Lorentz Ewensen** (født 17. juni 1726, død 4. april 1790 i Trondheim) var en norsk prokurator og rettshistoriker.

## Liv
Ewensens foreldre er ukjente. Han ble gift i 1756 med Birgitte Christine Einersdatter Abel (født Riise), enke etter skipperen Peter Rasmussen Abel.

Som ung arbeidet han på kontoret hos prokuratorene Jørgen Læmell og Jens Schanche i Trondheim, og førte flere saker som fullmektig for disse. I 1754 fikk han «privat» juridisk eksamen i Trondheim og ble *[[examinatus juris]]*. Han ble overrettsprokurator og førte saker over hele stiftamtet.

I ettertiden er Ewensen særlig kjent som rettshistoriker. Han forsøkte å forstå enkelte særegne norske regler i Christian Vs norske lov ut fra de middelalderske norske lovene, som forelå trykt i Hans Paus' oversettelse. Fra 1759 til 1781 utga han en rekke avhandlinger om forskjellige punkter i loven, for eksempel «Korte Betænkninger om Vidners Forhør udi Odels- og andre Aastæds Sager i Norge». Fra 1784 utga han et eget rettshistorisk tidsskrift, *Samlinger af juridiske og historiske Materier*, som utkom i to bind, og hvor han utga en viktig avhandling om de norske bygdealmenningene.

Ewensen hadde en stor boksamling, som ble solgt på auksjon i 1790.

## Referanser


## Litteratur
* Absalon Taranger: «Ewensen, Lorentz», i 

## Eksterne lenker
*
Christian Lund (1835–1898)

**Christian Lund** (1835–1898) var en norsk jurist, kjent som manuduktør for studenter på slutten av 1800-tallet.

## Liv
Han var sønn av embetsmannen Claus Henrik Peter Lund og Karen Bolette Juell, ble student i 1856 og *[[cand. jur.]]* i 1861. I 1864 ble han kopist i Revisjonsdepartementet, men måtte ta avskjed i 1873 på grunn av blindhet. Han var født med et blindt øye, og det andre ble etter hvert angrepet av grå og grønn stær.

Alt som nyutdannet hadde Lund begynt som manuduktør for studenter, og etter at han ble blind ble dette yrket hans. Han fulgte med i den juridiske litteraturen ved å få studentene til å betale manuduksjonen ved å lese opp for ham, og utviklet etter hvert en svært god hukommelse. Lund var i mange år en institusjon blant de juridiske studentene i Kristiania. Han foreleste for dem fra en gyngestol i en leilighet i Bakkegata, særlig i eksamensperiodene, og var kjent under navnet «Blinde-Lund».

Etter anmodning av sin svigerinne Henriette Wulfsberg dikterte han en juridisk lærebok for elevene ved Wulfsbergs pikeskole, som var den første trykte norske læreboken i rettslære for skoleelever.

Jacob Hilditsch har skildret ham i et intervju som også ble utgitt i boken *Kristiania-portrætter* (1895).

## Litteratur
* Christian Ebbell: «Lund, Christian», i
Kredittinstitusjon

En **kreditinstitusjon** er en fellesbenevnelse på banker, finansieringsselskap, forsikringsselskaper, kredittforetak og andre institusjoner som yter kreditt mot en eller annen form for sikkerhet. De viktigste er statsbanker, forretningsbanker og sparebanker, men også kredittforeninger, forsikringsselskaper eller factoring-selskaper.
Norgesmesterskapet på ski 1922

**[[Norgesmesterskapet på ski|Hovedlandsrennet (NM) på ski]] 1922** ble arrangert i Gjøvik fra 16. til 19. februar 1922. Bare menn deltok.

## 30 km langrenn



**Dato:** 16. februar

## Kombinert



**Dato:** 18.-19. februar

Norges Skiforbunds pokal til beste krets ble vunnet av Drammen og Omegn Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.
* «Hovedlandsrendets 30 km. løp», Adresseavisen 17. februar 1922, s. 7.
* «Hovedlandsrendet», Social-Demokraten 20. februar 1922, s. 6.
Bernt Moe

**Bernt Moe** (født 1. juni 1814 i Christiania, død 5. juni 1850) var en norsk personalhistoriker.

## Liv
Han var sønn av kjøpmannen Ole Moe (død 1834) og Ingeborg Mørch. I 1832 ble han student, men fortsatte ikke studiene. I stedet drev han egne studier av norsk historie, særlig personalhistorie. I 1837 ble han ansatt som assistent i Riksarkivet, som da var et kontor under Finansdepartementet. Da det ble opprettet en egen stilling som riksarkivar, søkte han på denne posten, men det ble Henrik Wergeland som fikk den. Han døde 36 år gammel, «efter mange Aars Brystsvaghed».

Han utga blant annet en *Beskrivelse over Christiania* (1838) og en bok med biografiske opplysninger om Eidsvollsmennene, og utga et *[[Tidsskrift for den norske Personalhistorie]]* fra 1840 til 1846, samt sto for utgivelsen av *Kongeriget Norges Stats-Calender* for 1844, 1846 og 1848. Ellers skrev han artikler i *[[Militairt Tidsskrift]]*, *[[Norsk Penning-Magazin]]*, *[[Bien (tidsskrift)|Bien]]*, *[[Skilling-Magazin]]*, *[[Den Constitutionelle]]* og *[[Morgenbladet]]*.

## Referanser


## Litteratur
*
Sakslund

**Sakslund** (tidligere også **Saxlund**) er en storgård og tidligere adelig setegård i Stange i Innlandet. 

## Historie og eierforhold
Gården var tidlig i middelalderen kjent som «Lund», og fikk navnet *Sakslund* etter Saxe, far til lagmann i Opplandene Ogmund Saxason, som bodde på gården i 1348. Godset og de tilhørende gårdene var i flere generasjoner på 1600-tallet i den norske adelsslekten Bjelkes eie. 
På 1700-tallet kom godset i eie til blant annet slekten Flor med kommandant på Christiansfjeld festning major Jens Olsen Flor og senere den innvandrede adelsslekten Ziegler med jernverkseier Reinhold Ziegler og hans sønn Johann Heinrich Ziegler. I 1802 ble Sakslund kjøpt av stortingsmannen Michael Andersen Saxlund, som også tok sitt etternavn fra gården. Godset var i slekten Saxlunds eie frem til 1916.

## Kjente personer knyttet til Sakslund
* Kansler Jens Bjelke (1580–1659) 
* Kaptein og amtmann Otte Bjelke († 1711)
* Oberstløytnant Hans Ottesen Bjelke (1590–1663)
* Admiral Christian Bielke (1645–1694)
* Major og kommandant på Christiansfjeld festning Jens Olsen Flor (1656–1710)
* Jernverkseier og offiser Reinhold Ziegler (1677–1729)
* Jernverkseier Johann Heinrich Ziegler (1714–1787)
* Sorenskriver og kammerråd Jens Ziegler (1717–1787)
* Kaptein Caspar Reinhold von Ziegler (1719–1799)
* Sorenskriver og mineralog Theodor Georg Ziegler (1726–1807)
* Ordfører og stortingsmann Michael Andersen Saxlund (1778–1853)
* Sorenskriver og stortingsmann Even Saxlund (1811–1902)
* Rittmester Jacob J. Brun (1865–1931)

## Litteratur
* Bratberg, Terje. (2009, 16. desember). Sakslund. I Store norske leksikon. Hentet 13. januar 2019 fra https://snl.no/Sakslund.
* Veflingstad, M.: *Stange bygdebok I: Gårds- og slektshistorien*. Historielaget i Stange 1951, s. 370–372.
* Ziegler, Ulrik Hermann Gregorius: *Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere*. Hønefoss 1958, s. 2–10.

## Referanser
Erik Riisnæs

**Erik Arnesen Riisnæs** (1819–1881) var en norsk bonde, lærer, lensmann og stortingsrepresentant.

## Liv
Han var sønn av lærer og kirkesanger Arne Haugnesen og Drude Kathrine Marie Daae på Risnes i Masfjorden. Som barn fikk han undervisning av faren, bestemoren og på omgangsskolen. Før konfirmasjonen fikk han noe undervisning av sogneprest Jacob Hveding, og ble i 1835 ansatt som omgangsskolelærer i Lindås. Fra 1838 var han lærer ved den nye, faste skolen på Fedje. Året etter ble han opptatt som elev ved det nyopprettede seminariet på Stord, og gikk ut derfra som første elev i 1841.

Samtidig var faren død, og Riisnæs måtte overta driften av farsgården på Risnes. Han ble også sin fars etterfølger som skolelærer og kirkesanger i Sandnes sogn i Lindås prestegjeld, senere utskilt som Masfjorden prestegjeld. I 1880 sluttet han som lærer og overtok stillingen som lensmann i Masfjorden.

Riisnæs var ordfører i Lindås fra 1848 til 1871 og fra 1876 til 1877, og den første ordføreren i Masfjorden etter herredsdelingen i 1879.

Han kom inn på Stortinget for Søndre Bergenhus amt i 1857 og ble gjenvalgt til og med perioden 1871–1873. Siden var han vararepresentant (suppleant) helt til sin død. I hele stortingstiden var han medlem av veikomiteen, og fra 1868 også av valgkomiteen. I 1871 ble han medlem av den kongelige kommisjonen som skulle revidere lovgivningen om kommunal beskatning.

Riisnæs fulgte Johan Sverdrup frem til Sverdrups allianse med Søren Jaabæk. Riisnæs støttet blant annet årlige stortingssamlinger, avskaffelse av stattholderposten, utvidelse av stemmeretten og statsrådens møteplikt i Stortinget, men var sterkt konservativ i kirkelige spørsmål.

Han samlet i mange år lokalhistoriske opplysninger, blant annet i Riksarkivet når han var på Stortinget. I 1866 utga han anonymt en liste over stortingsrepresentantene fra 1814 til 1865.

## Referanser


## Litteratur
* 

## Eksterne lenker
*
Knut Spilling

**Knut Spilling** (født 1. oktober 1865 i Nordre Undal, død 21. april 1953) var en norsk jurist og sorenskriver.

## Liv
Han var sønn av bonden Per Persen Spilling (død 1914) og Gunhild Knutsdatter (død 1908). Sønnen Per Spilling ble dømt til døden og skutt av den tyske okkupasjonsmakten 28. januar 1942.

Som gutt ble han tatt ut av bygdeskolen og fikk undervisning av sognepresten Holst sammen med prestens egne barn. Etter middelskoleeksamen i Mandal ble han elev ved Kristiansand katedralskole og ble student i 1885. Etter å ha begynt å studere filologi gikk han over til rettsvitenskap og ble *[[cand. jur.]]* i 1891. Deretter fikk han bevilling som overrettssakfører og drev praksis som advokat i Mandal. I 1910 ble han utnevnt til sorenskriver i Alta, og i 1920 i Kragerø. Han gikk av i 1935 og slo seg ned i Åsgårdstrand.

I 1880- og 1890-årene deltok Spilling i politikken som skribent og folketaler. Han deltok i bystyret i Mandal og var en tid byens ordfører. I 1908 var han medlem av Høyres sentralstyre. I Alta ble han ansatt som jordkommissær for Talvik, Loppa og Hasvik og brukte flere år på å ordne eiendomsforholdene i dette området. Under dette arbeidet hadde han permisjon fra stillingen som sorenskriver.

Han utga et par skrifter om eiendomsrett til jord og skog i Finnmark: *Av Finmarkens skogret* (1919) og *Om odelsrett og jordforhold i Finnmark* (1937). Dessuten skrev han en del om Åsgårdstrands historie. Noe av dette ble utgitt etter hans død som *Åsgårdstrandiana* I og II.

## Litteratur
* 
*
Thomas Stang (1804–1874)

**Thomas Stang** (født 17. juli 1804 i Tønsberg, død 17. november 1874) var en norsk prest.

## Liv
Han var sønn av embetsmannen Lauritz Stang, som ved sønnens fødsel var byfogd i Tønsberg, og eldre bror av statsminister Frederik Stang. Senere flyttet familien til Stavanger, siden faren var utnevnt til sorenskriver i Ryfylke. Thomas Stang ble student fra Bergen katedralskole i 1824 og *[[cand. theol.]]* i 1827. Samme år ble han utnevnt til residerende kapellan i Meldal, og i 1831 til sogneprest i Vang i Valdres. Fra 1837 var han sogneprest i Nes i Hallingdal, fra 1846 i Botne og fra 1865 til sin død i Modum.

Stang utga en samling over lover og anordninger som vedkom geistligheten i Norge (1835). I 1851, da det var på tale å utarbeide en egen lov om husmannsvesenet som følge av urolighetene blant landarbeiderne (Thrane-bevegelsen), utga han et skrift om *Den norske Husmandsclasses Tilstand*. I 1848 var han viseformann i Jarlsberg og Larviks Landbruksforening, og i perioden 1849–1851 rykket han opp som formann i foreningen.

## Referanser


## Litteratur
*
Macrispa

***Macrispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
En ganske stor (20-27 millimeter), avlang, blankt svart skjoldbille med brune dekkvinger. Hodet er lite, antennene tynne og rundt halvparten så lange som kroppen. Pronotum er noe rundet, dekkvingene utvidete bakover (nærmest pæreformede), tett og kraftig punkterte. Beina er forholdsvis korte.

## Levevis
Både larver og voksne lever på planter og eter fra dem. Denne artens næringsplanter er ukjente.

## Utbredelse
Arten er kjent fra India, Bangladesh og Bhutan.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **Botryonopini** Chapuis, 1875
******* slekten *Macrispa* Balý, 1858
******** *[[Macrispa saundersii]]* Balý, 1858

## Litteratur
* M. Würmli (1976) Revision der Tribus Botryonopini (Coleoptera: Chrysomelidae: Hispinae). *Entomologische Arbeiten aus dem Museum G. Frey Tutzing bei München* 27: 70-99. https://www.biodiversitylibrary.org/page/45975222#page/106/mode/1up

## Eksterne lenker
* Hispines of the World - ''Macrispa''
* ''Macrispa'' på ISIS
*
Calogero Vizzini

**Calogero Don Calò Vizzini** (født 24. juli 1877, død 10. juli 1954) var en mafiaboss fra Villalba, Italia.

Han ble regnet som den mest innflytelsesrike og legendariske mafiabossen på Sicilia fra andre verdenskrig og fram til sin død.
Ex-Muslims of Norway

**Ex-Muslims of Norway** (**EX-MN**) er en norsk organisasjon for tidligere muslimer samt ateister, fritenkere, humanister og agnostikere.

Organisasjonen beskriver seg først og fremst som et talerør for eks-muslimer av ulik opprinnelse og nasjonalitet i Norge. Ex-Muslims of Norway ønsker å normalisere aksept for å forlate islam og å kunne utøve kritikk av religionen.

Styreleder er Cemal Knudsen Yücel. Walid al-Kubaisi var styremedlem av Ex-Muslims of Norway fra oppstarten og inntil sin død i 2018.

## Referanser


## Eksterne lenker
* 
*
Haccho-zeki-demningen

**Haccho-demningen** er en jordfyllingsdam i Chiba prefektur som benyttes i forbindelse med irrigasjon innen jordbruk. Demningen er 18 m høy og 80 m lang.

## Referanser
Empty Garden (Hey Hey Johnny)

**Empty Garden (Hey Hey Johnny)** er en sang av Elton John komponert av John med tekst av Bernie Taupin. sangen ble gitt ut i mars 1982, og ble også gitt ut på albumet *[[Jump Up!]]*. Singlen ble gitt ut omtrent samtidig med den «Blue Eyes». I motsetning til denne, oppnådde «Empty Garden (Hey Hey Johnny)» beskjeden suksess. 

Sangen er en hyllest til John Lennon skrevet ti måneder etter at Lennon ble skutt. Elton John var en god venn av John Lennon. Lennon hjalp John da sistnevnte covret «Lucy in the Sky with Diamonds», og Elton John hjalp John Lennon da Lennon fikk sin eneste nummer 1-hit i live, «Whatever Gets You thru the Night». Elton John var gudfar til John Lennons sønn Sean Lennon. Sangen har derfor en personlig tilknytning for Elton John, og han fremfører den sjelden live.

## Referanser
Hispodonta

***Hispodonta*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore til nokså store (6,5-15 millimeter), avlangt ovale, gjerne rødlige eller gulbrune skjoldbiller. Kroppsformen er hvelvet. Hodet er lite, antennene noe kraftige og under halvparten så lange som kroppen. Pronotum er noe rundet, dekkvingene rundede, med fine punktrader.

## Levevis
Både larver og voksne lever på planter og eter fra dem. Denne slekten lever på ulike enfrøbladete planter.

## Utbredelse
Slekten er kjent fra India i vest til Ny-Guinea i øst.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Callispini]]** Chapuis, 1875
******* slekten ***Hispodonta*** Balý, 1858
******** *[[Hispodonta bicolor]]* Gressitt, 1963
******** *[[Hispodonta bifasciata]]* Gestro, 1906
******** *[[Hispodonta chapuisii]]* Gestro, 1885
******** *[[Hispodonta cyperaceae]]* Gressitt, 1988
******** *[[Hispodonta delkeskampi]]* Uhmann, 1952
******** *[[Hispodonta depressa]]* Gestro, 1906
******** *[[Hispodonta discalis]]* Gressitt, 1957
******** *[[Hispodonta elegantula]]* Baly, 1869
******** *[[Hispodonta feliciae]]* Samuelson, 1988
******** *[[Hispodonta forticornis]]* Heller, 1916
******** *[[Hispodonta grandis]]* Gressitt, 1963
******** *[[Hispodonta imperalis]]* (Baly, 1859)
******** *[[Hispodonta janthina]]* (Blanchard, 1853)
******** *[[Hispodonta loriae]]* Gestro, 1913
******** *[[Hispodonta metroxylona]]* Gressitt, 1960
******** *[[Hispodonta nigricornis]]* Baly, 1858
******** *[[Hispodonta nitida]]* Gressitt, 1988
******** *[[Hispodonta palmella]]* Gressitt, 1963
******** *[[Hispodonta palmicola]]* Gressitt, 1960
******** *[[Hispodonta plagiata]]* Baly, 1887
******** *[[Hispodonta sacasc]]* Gressitt, 1963
******** *[[Hispodonta sagu]]* Gressitt, 1963
******** *[[Hispodonta samarica]]* Uhmann, 1930-1932
******** *[[Hispodonta semipallida]]* Gressitt, 1988
******** *[[Hispodonta semperi]]* Chapuis, 1876
******** *[[Hispodonta tarsata]]* Chapuis, 1876
******** *[[Hispodonta vicina]]* Gressitt, 1963

## Litteratur

## Eksterne lenker
* ''Hispodonta'' på ITIS
* Hispines of the World - ''Hispodonta''
* Bilde av ''Hispodonta semperi''
*
Auður Auðuns

**Auður Auðuns** (født 18. februar 1911 i Ísafjörður, død 19. oktober 1999) var en islandsk jurist og politiker for Sjálfstæðisflokkurinn (Selvstendighetspartiet). Hun var Islands første kvinnelige jurist (1935), første kvinnelige ordfører (1959) og landets første kvinnelige minister (1970).

## Liv og virke

### Bakgrunn
Auður var yngste barn av Jón Auðunn Jónsson. Faren var bankfunksjonær, engasjert i lokalpolitikken og alltingsmann fra 1919 til 1937. Han representerte det konservative partiet Íhaldsflokkurinn og senere Sjálfstæðisflokkurinn.

Auður tok studenteksamen ved Menntaskólinn í Reykjavík i 1929. Så studerte hun juss og avla, som første islandske kvinne, i 1935 juridisk embetseksamen ved Háskóla Íslands.

Fra 1940 til 1960 var hun advokat i mødrehjelpsnemnda i Reykjavík.

### Politisk virke

Auður var vararepresentant til Alltinget i 1947 og 1948. I 1959 ble hun valgt som medlem av Alltinget for Sjálfstæðisflokkurinn (Selvstendighetspartiet). Hun vant senere gjenvalg og var alltingsmedlem til 1974. Fra 1946 til 1970 var hun også kommunepolitiker i Reykjavík. Sammen med Geir Hallgrímsson var hun ordfører i Reykjavík fra november 1959 til oktober 1960. Også i lokalpolitikken var Auður foregangskvinne og var landets første kvinnelige ordfører.

Fra 10. oktober 1970 til 14. juli 1971  var hun justis- og kirkeminister i regjeringen til statsminister Jóhann Hafstein. Dette var første gang en kvinne fikk en ministerpost på Island.

Internasjonalt representerte hun Island i FNs generalforsamling i 1967 og ledet landets delegasjon ved FNs kvinnekonferanse i Mexico by i 1975.

### Utmerkelser
I 1961 ble hun utnevnt til storridder av Den islandske falkeorden.

Auður var aktiv i Kvenréttindafélag Íslands og ble utnevnt til æresmedlem i anledning foreningens 70-årsjubileum i 1985.

## Referanser
Strawberry Fields Memorial

**Strawberry Fields** er et ett hektar stort område i Central Park i New York by i USA. Området er et minnesmerke til John Lennon, oppkalt etter sangen «Strawberry Fields Forever», igjen oppkalt etter barnehjemmet til Frelsesarmeen i Liverpool. Minnesmerket er designet av landskapsarkitekt Bruce Kelly.

Minnesmerket ble avduket på det som ville ha blitt Lennons 45-årsdag, den 9. oktober 1985 av New York bys ordfører Ed Koch og Lennons enke Yoko Ono. Sistnevnte spilte en viktig role i å få gjennomført minnesmerket. Inngangen til minnesmerket ligger rett ved Dakota-bygningen der John Lennon og Yoko Ono bodde, og der Lennon ble skutt den 12. desember 1980.

Utseendemessig er minnesmerket et trekantet landområde, der sentrum er en mosaikk med inlagte steiner med påskriften Imagine. «Imagine» var en sang av John Lennon

## Bilder

Bilde:Strawberry Fields in the Central Park with The Dakota behind.jpg|Strawberry Fields Med The Dakotabygningen i bakgrunnen.
Bilde:Strawberry Fields Forever.JPG|«Imagine» skrevet i sentrum av mosaikken
Bilde:2961-Central Park-Strawberry Fields.JPG|Hele mosaikken
Bilde:Strawberry fields 10 years jeh.jpg|Trettiårsmarkeringen til John Lennons død.
Bilde:Strawberry Fields, Central Park - panoramio.jpg|Skilt som markerer minnesmerket.
Bilde:2979-Central Park-Strawberry Fields.JPG|Blomsterbed som del av minnesmerket.


## Kilder
*Offisiell side 
*NYC Parks Department Historical Sign
Gleditsia caspia

***Gleditsia caspia*** er et løvfellende tre i erteblomstfamilien.

Det blir 15–20 m høyt. Stammen har lange, forgrenete torner. Bladene er enkelt- eller dobbeltfinnete. Dobbeltfinnete blad består av 6–8 par finner. Enkeltfinnete blad er opptil 20 cm lange og har 12–24 småblad. Småbladene er eggformede og 2,5–4 cm lange. Blomstene er lysegrønne. Frukten er en avlang, krum og 25 cm lang belg.

*Gleditsia caspia* er utbredt på kystslettene mot Det kaspiske hav i sørlige Aserbajdsjan og nordlige Iran. Her vokser den i de artsrike hyrkanske skogene. Det er to etasjer med trær. Den høyeste består av kastanjebladeik blandet med *[[Acer velutinum]]*, svartor og vanlig vingenøtt. En lavere, tettvokst etasje består av *Gleditsia caspia* sammen med *[[Buksbom|Buxus hyrcana]]*, *[[Albizia julibrissin]]* og daddelplomme.

Det ugrammatikalske navnet *Gleditsia caspica* brukes ofte om arten, men *ILDIS World Database of Legumes* bruker *Gleditsia caspia*.

## Referanser


## Eksterne lenker
*
Deloyala

***Deloyala*** er en slekt biller som tilhører familiegruppen bladbiller (Chrysomelidae). 

## Utseende
Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Kroppens midtre del er gjerne gyllent metallisk farget, de utvidete sideflatene gjerne mer eller mindre gjennomsiktige. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

## Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

## Utbredelse
Slekten er utbredt i den nye verden nord til USA.

## Systematisk inndeling

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[Skjoldbiller]]**, Cassidinae Stephens, 1831
****** stamme (tribe) **[[Cassidini]]** Gyllenhal, 1813 – eneste gruppe som er representert i Europa
******* slekten ***Deloyala*** Chevrolat *in* Dejean, 1836
******** *[[Deloyala barberi]]* (Spaeth, 1936)
******** *[[Deloyala camagueyana]]* (Zayas, 1989)
******** *[[Deloyala cruciata]]* (Linnaeus, 1758)
******** *[[Deloyala fuliginosa]]* (Olivier, 1790)
******** *[[Deloyala guttata]]* (Olivier, 1790)
******** *[[Deloyala insubida]]* (Boheman, 1855)
******** *[[Deloyala lecontei]]* (Crotch, 1873)
******** *[[Deloyala trilineata]]* Spaeth, 1936
******** *[[Deloyala zetterstedti]]* (Boheman, 1855)

## Referanser


## Litteratur
* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* ''Deloyala'' på ITIS

## Eksterne lenker
* 
* Cassidinae of the world – an interactive manual (Coleoptera: Chrysomelidae)
* bugguide.net - bildedatabase over nordamerikanske insekter
Theodor Georg Ziegler

**Theodor Georg Ziegler** (født 23. april 1722 på jernverket på Lesja, død 22. mai 1800 på Gulstad i Hadsel) var en norsk sorenskriver og mineralog kjent for å ha foretatt den første statlige kartleggingen av malmforekomster i Norge. 

## Oppvekst og utdanning

Theodor Georg Ziegler ble født den 23. april 1722 på Lesja jernverk. Han var sønn av jernverkseier Reinhold Ziegler (1677–1729) og Anne Marie Flor, og tilhørte adelsslekten Ziegler. Enkelte grener av slekten hadde slitt under vanskelige økonomiske forhold i Sachsen på slutten av 1500-tallet, og én av grenene innvandret følgende som leiesoldater først til Danmark rundt 1640 og senere til Norge rundt 1680 med Theodor Georg Zieglers henholdsvis oldefar, oberstløytnant Gregorius (I.) Ziegler († 1659) og farfar, Heinrich Ziegler (1651–1690).

Barndommen til Ziegler ble antakeligvis tilbrakt både på Sakslund i Stange og på jernverket på Lesja. Sakslund hadde tilhørt Zieglers morfar, kommandant på Christiansfjeld festning major Jens O. Flor, før det kom i Reinhold Zieglers besittelse.

Ziegler tok juridisk embetseksamen ved Københavns universitet den 28. juni 1752 i en alder av 26 år. Han betraktet seg selv som en mineralog, og skrev i 1760:

Han oppgir ikke hvor han har studert mineralogi, men det antas å være på Det Kongelige Norske Bergseminarium på Kongsberg som åpnet i 1757.

## Kartlegging av mineralforekomster i Nordland og Troms 1760&ndash;1763
I 1760 fikk Ziegler i oppdrag av Kronen å befare Nordlandene, for å kartlegge malm- og mineralforekomster. Dette fremkommer av kongelig resolusjon nr. 41, 1760:

Denne kartleggingen er den første statlige kartleggingen av malmforekomster i Norge, omtrent 100 år før opprettelsen av Norges geologiske undersøkelse. Ziegler hadde blitt anbefalt til oppgaven av både amtmannen i Nordland Hans Hagerup de Gyldenpalm og geologen Peter Ascanius, som på dette tidspunktet var professor ved Naturalie-Cabinettet i København.

I 1761 skrev Ziegler til rentekammeret at det burde anlegges et jernverk i Rana.

Høsten 1761 rapporterte Ziegler til rentekammeret om flere funn i Helgeland og Salten, samt ved Gullfjellet i Rana. Ziegler skriver i 1761:

I 1763 påviste Ziegler jernmalmforekomster i Dunderlandsdalen, både ved Ørtfjellet og Ørfjellet. Dette er den første dokumentasjonen av jernmalm i områrdet som senere la grunnlaget for «Jernverksbyen» Mo i Rana. I brevene til rentekammeret var Ziegler også trolig den første til å omtale fauskemarmor.

## Sorenskriver i Vesterålen fra 1773
Den 14. juli 1773 ble Ziegler utnevnt til sorenskriver i Lofoten og Vesterålen. Han bodde i 1774 på Bitterstad på Langøya. I februar 1778 søkte Ziegler avskjed som sorenskriver. Senere det samme året fikk han avskjed i nåde med 200 riksdaler årlig og livsvarig pensjon.

## Referanser
Buskerud Landbruksselskap

**Buskerud Landbruksselskap** ble stiftet 1830 under navnet **Landhuusholdningsselskabet i Buskeruds Amt**, med Niels Wulfsberg som initiativtager. Selskapet kjøpte 1883 havnestrekningen Geitvassdalen i Nore og Uvdal kommune, en eiendom på 123 km².

## Se også
*Liste over Norges største grunneiere

## Eksterne lenker
* Buskerud Landbruksselskap
* «Drømmen om Vidda» - Villreinjakt på Hardangervidda som rekreasjon og viltforvaltning 1870-1920 av Elisabet Sveingar Amundsen
Éric Laboureix

**Éric Laboureix** (født 12. april 1962) er en fransk tidligere freestylekjører.

Laboureix har vunnet verdenscupen i freestyle sammenlagt fem ganger: i sesongene 1985/86, 1986/87, 1987/88, 1989/90 og 1990/91. Han har vunnet 34 verdenscuprenn individuelt. Den første verdenscupseieren kom i Tignes 21. januar 1983 og den siste samme sted 7. desember 1991.

Han tok en bronse i VM i freestyle 1986.

## Se også
*Liste over mestvinnende verdenscupvinnere i skisport

## Referanser


## Eksterne lenker
*
Jan Bucher

**Jan Bucher** (født 17. november 1957) er en amerikansk tidligere freestylekjører.

Hun tok gull i skiballett i VM i freestyle 1986 i Tignes og i VM i freestyle 1989 i Oberjoch i Vest-Tyskland, og hun tok sølv under VM i freestyle 1991 i Lake Placid. Hun representerte USA under vinter-OL 1988 der freestyle var demonstrasjonssport.

Hun har 57 verdenscupseire i freestyle, den første 9. januar 1980 i Poconos, den siste i Tignes 8. desember 1989. Hun la opp i 1991 og ble trener for det canadiske landslaget i freestyle.

## Se også
*Liste over mestvinnende verdenscupvinnere i skisport

## Referanser


## Eksterne lenker
*
Knut Nystedts plass (Oslo)

**Knut Nystedts plass** er en plass foran Torshov kirke på Torshov i bydel Sagene i Oslo.

Plassen er oppkalt etter organisten og komponisten Knut Nystedt, som i en årrekke var organist ved Torshov kirke. Navnet ble vedtatt i 2016.

## Referanser


## Eksterne lenker
* Oslo byleksikon
* Torshov og Lilleborg menighetsråd: Møteinnkalling (Sak MR 55/16)
* Det skjer i Oslo  om jubileumskonsert og avduking av skilt på plassen
Donna Weinbrecht

**Donna Weinbrecht** (født 23. april 1965) er en amerikansk tidligere freestylekjører.

Hun tok gull i kulekjøring i VM i freestyle 1991 i Lake Placid og sølv i VM i freestyle 1989 i Oberjoch i Vest-Tyskland og i VM i freestyle 1997 i Nagano.

Hun representerte USA under OL 1992 i Albertville der hun ble første OL-gullmedaljevinner i kulekjøring. Under OL 1994 på Lillehammer ble hun nummer sju i kulekjøring, og under OL 1998 i Nagano ble hun nummer fire.

Hun har 46 verdenscupseire i freestyle, den første 7. januar 1989 i Mont Gabriel i Québec i Canada, den siste i Altenmarkt-Zauchensee 7. mars 1997.

## Se også
*Liste over mestvinnende verdenscupvinnere i skisport

## Referanser


## Eksterne lenker
* 
*
Norgesmesterskapet på ski 1923

**[[Norgesmesterskapet på ski|Hovedlandsrennet (NM) på ski]] 1923** ble arrangert i Songe fra 15. til 18. februar 1923. Bare menn deltok.

## 30 km langrenn



**Dato:** 15. februar

## Kombinert



**Dato:** 17.-18. februar

Norges Skiforbunds pokal til beste krets ble vunnet av Øst-Telemark Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.
* «Hovedlandsrendets første dag», Morgenbladet 16. februar 1923, s. 9.
* «Det første hovedlandsrend paa Sørlandet blev en sukces», Aftenposten 19. februar 1923, s. 6.
Vitenskapsåret 1746

**Vitenskapsåret 1746** er en oversikt over hendelser, prisvinnere, fødte og avdøde personer med tilknytning til vitenskap i 1746.

## Fysikk
* Pierre Louis Maupertuis foredro for Det tyske vitenskapsakademiet i Berlin om «Recherche des Lois du Mouvement» (*Forskning på bevegelseslover*). Han postulerte at naturen er innrettet slik at produktet av masse gange fart gange distanse blir minst mulig. Idéen var uferdig, men førte senere til det som nå er kjent som prinsippet om minste virkning.
* Mikhail Lomonosov innviet et undervisningstilbud om eksperimentell fysikk. St. Petersburg.

## Kjemi
* Andreas Sigismund Marggraf isolerte grunnstoffet sink.
* John Ruebuck fant opp blykammerprosessen for framstilling av svovelsyre.
* Eva Ekeblad oppdaget at man kan lage mel og alkohol av poteter.

## Matematikk
*Jean le Rond d'Alembert utviklet teorien om komplekse tall i avhandlingen «Réflexions sur la cause générale des vents» (*Tanker om den generelle årsaken til vinder*).

## Zoologi
* Carl von Linné fikk publisert «Fauna Svecica».

## Teknologi
* Pierre Bouguer fikk publisert en avhandling om skipsarkitektur, «Traité du navire», som for første gang forklarte bruk av metasenter som et mål på skipsstabilitet.

## Prisvinnere
* Copleymedaljen: Benjamin Robins, britisk matematiker og ingeniør, for studier av skytevåpen.
* Académie royale des sciences i Frankrike : Étienne-François Dutour de Salvert mottok pris for en avhandling om magneter.

## Fødsler
* 7. mars - André Michaux (død 1802), fransk matematiker.
* 7. juli - Giuseppe Piazzi (død 1826), italiensk matematiker og astronom.
* Giovanni Battista Venturi (død 1822), italiensk fysiker.

## Dødsfall

|-
|Juni || 14. || Colin Maclaurin || skotsk || matematiker ||align=center|48 ||align=center|1698 || 

|November ||14. || Georg Wilhelm Steller || tysk || naturhistoriker ||align=center| ||align=center|1709 ||
|}


Colin_Maclaurin_(Buchan-Ferguson).jpg|Colin Maclaurin(1698–1746)


## Referanser
Torleif Syrstad

**Torleif Syrstad** (født 1994) er en norsk langrennsløper. Han går for Lundamo IL og er tilknyttet Team Engcon.

## Idrettskarriere
Syrstad deltok i Junior-NM på ski 2013, og kom der på 17.-plass på 10 km klassisk og 48.-plass på 20 km fri teknikk. I NM på ski 2013 kom han på 19.-plass på 20 km skiathlon. I den svenske sesongåpningen i Bruksvallarna i november 2013 fikk han 13.-plass på 15 km fri teknikk som beste plassering, i juniorklassen. Han deltok i NM på ski 2014, og kom der på 32.-plass på 20 km klassisk, 111.-plass på 10 km fri og 14.-plass på 20 km skiathlon. Han deltok i to løp i Skandinavisk Cup 2014/15, uten å få noen poeng. I NM på ski 2015 fikk han 31.-plass på femmila i Harstad som beste plassering. Også i Skandinavisk Cup 2015/16 gikk han to løp uten å få poeng, med en 70.-plass i 
Østersund som beste plassering, og han kom på 98.-plass på 30 km skiathlon og 100.-plass på 15 km klassisk under NM på ski 2016. 

I 2016 begynte han å gå langløp. Han vant Marit Bjørgen-rennet 2016, og kom på 13.-plass i Vasaloppet. Han deltok for Team Synnfjell i Ski Classics 2016/17, og kom bl.a. på åttendeplass i Marcialonga og 13.-plass i Sgambeda, og kom på 19.-plass totalt i Ski Classics 2016/17. Han kom på fjerdeplass i ungdomscupen, og Team Synnfjell kom på 12.-plass i lagkonkurransen. Han kom på 40.-plass totalt i Worldloppet Cup 2017. Han gikk for Team Koteng i Ski Classics 2017/18, og etter åttendeplass i prologen, 12.-plass i Sgambeda og 14.-plass i König Ludwig Lauf endte han på 13.-plass totalt, og han kom på tredjeplass i ungdomscupen. Team Koteng kom også på tredjeplass i lagkonkurransen.

Han ble nummer tre i Vasaloppet 2019 og i Vasaloppet 2020.

I Vasaloppet 2024 ble han vinner nummer 100 da han tok sin første seier i det svenske klassiske langløpet. Han vant også det 100 km lange Janteloppet som var avslutningsrennet i Ski Classics 2023/24.

Han vant Birkebeinerrennet i 2026.

## Resultatoversikt
### Ski Classics
;Sammenlagt

## Referanser


## Eksterne lenker
* 
*  Profil hos Ski Classics
*  Resultatoversikt hos Skidresultat.se
*  Resultatovertikt hos XC Ranking
Forventningsbarometeret

**Forventningsbarometeret** er en kvartalsvis undersøkelse som gjennomføres av Kantar TNS på oppdrag fra Finans Norge for å måle norske husholdningers forventninger til egen og landets økonomi. Den første målingen ble gjort i 1992 og de samme spørsmålene har blitt stilt hvert eneste kvartal siden den gang.

Barometeret er en indikator for fremtidig etterspørsel i Norge og brukes også gjerne til å forutsi endringer i økonomien.

## Spørsmålene i undersøkelsen
### Norsk Trendindikator (hovedindikator)
#Vil du si at økonomien i din husstand er bedre eller dårligere enn for ett år siden, eller er det ingen forskjell?
#Tror du at økonomien i din husstand vil komme til å bli bedre eller dårligere om ett år eller vil det ikke bli noen forskjell?
#Dersom vi ser på den økonomiske situasjonen for hele Norge, vil du si at økonomien i landet generelt er bedre eller dårligere enn for ett år siden eller er det ingen forskjell?
#Tror du at den økonomiske situasjonen i Norge kommer til å bli bedre eller dårligere om ett år eller vil det ikke bli noen forskjell?
#Tror du at det nå er et godt tidspunkt for befolkningen generelt å kjøpe større husholdningsartikler eller tror du at det er et dårlig tidspunkt?

#### Bransjeindikator

# Dersom økonomien i din husstand ble bedre, hva ville dere bruke pengene til?

## Referanser


## Eksterne lenker
Resultater fra forventningsbarometeret på Finans Norge
Troppene til Håndball-VM 2013 for menn

**Troppene til Håndball-VM 2013 for menn** inneholder samtlige 24 tropper som ble tatt ut til Håndball-VM 2013 for menn i Spania fra 11. til 27. januar 2013.

## Gruppe A

### 

### 

### 

### 

### 

### 

## Gruppe B

### 

### 

### 

### 

### 

### 

## Gruppe C

### 

### 

### 

### 

### 

### 

## Gruppe D

### 
Ifølge statistikken spilte nr. 8 Hichem Boudrali keeper i turneringen og slapp inn 2 mål på 2 skudd.

### 

### 

### 

### 

### 

## Referanser
Norgesmesterskapet på ski 1924

**[[Norgesmesterskapet på ski|Hovedlandsrennet (NM) på ski]] 1924** ble arrangert på Voss fra 28. februar til 2. mars 1924. Bare menn deltok.

## 30 km langrenn



**Dato:** 28. februar

Generalstabens pokal til beste krets ble vunnet av Nord-Trøndelag Skikrets.

## Kombinert



**Dato:** 2. mars

Norges Skiforbunds pokal til beste krets ble vunnet av Øst-Telemark Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.
* «Hovedlandsrennet på Voss», Arbeiderbladet 29. februar 1924, s. 10.
* «Hovedlandsrennet på Voss igår», Inntrøndelagen 3. mars 1924, s. 2.
Aldeburghfestivalen

**Aldeburghfestivalen** (The Aldeburgh Festival of Music and the Arts) er en engelsk kunstfestival som byr på nesten bare klassisk musikk. Den blir avholdt hvert år i juni i Aldeburgh i England.

## Historie

Festivalen ble grunnlagt i 1948 av den engelske komponisten Benjamin Britten, sangeren Peter Pears og librettist/produsent Eric Crozier. Deres arbeid med English Opera Group (som de grunnla sammen med designer John Piper i 1947) førte til jevnlig reisevirksomhet. Under en turné i Sveits med operaene *[[Albert Herring]]* og *[[The Rape of Lucretia]]* foreslo Peter Pears å starte en festival: "Hvorfor ikke starte vår egen festival? En liten festival hvor venner holder noen få konserter? Hva med en festival i Aldeburgh?" English Opera Group skulle tilby et kjerneprogram av operaproduksjoner, men det ble også åpnet for diktlesning, litteratur, drama og kunstutstillinger. 

Den første festivalen ble holdt 5. til 13. juni 1948, og Aldeburgh Jubilee Hall, som ligger i nærheten av Brittens hjem, var konsertlokale. Brittens opera *Albert Herring* ble fremført, i tillegg til hans nyskrevne *[[Saint Nicolas]],* og det var konserter med Clifford Curzon og strykekvartetten Zorian Quartet.

Med årene ble lokalene for små, og festivalen flyttet til kulturanlegget Snape Maltings. Snape Maltings ble åpnet av dronning Elizabeth 2. juni 1967 under den tyvende Aldeburghfestivalen. 

De første årene var Britten, Pears og Croyier kunstneriske ledere, senere ble kjente kunstnere som Mstislav Rostropovich, Murray Perahia og Simon Rattle med i ledelsen. Fra starten av har programmet til festivalen vært en blanding av klassisk musikk, som Bach, Haydn og Mozart, og samtidsmusikk fra Britten og andre komponister som fikk i oppdrag å skrive verk til festivalen. Frem til 1982 ble verk av over 75 samtidskomponister fremført, slik som Lennox Berkeley, Richard Rodney Bennett, Elliott Carter, Hans Werner Henze, Alfred Schnittke, Toru Takemitsu, Michael Tippett, Mark-Anthony Turnage og Malcolm Williamson, og det var urframføringer av 15 operaer. I 1970 ble *Symfoni nr. 14* av Dmitrij Sjostakovitsj, som var dedikert til Britten, fremført på festivalen for første gang utenfor Sovjetunionen.

I tillegg til konsertene har det vært konkurranser for unge komponister, kurs for unge musikere, studieopphold for unge talenter og utviklingsprogrammer for operastykker og kunstnere.

## Referanser


## Eksterne lenker
*
*Aldeburgh Festival 
*ITV Local Anglia's entertainment show ''All Angles'' on Aldeburgh Festival June 2008
*"Big Beach Jive" – Video of Aldeburgh Festival event 2012
Norgesmesterskapet på ski 1925

**[[Norgesmesterskapet på ski|Hovedlandsrennet (NM) på ski]] 1925** ble arrangert i Trondhjem fra 5. til 8. mars 1925. Bare menn deltok.

## 30 km langrenn



**Dato:** 5. mars

Generalstabens pokal til beste krets ble vunnet av Nord-Trøndelag Skikrets.

## Kombinert



**Dato:** 7.-8. mars

Norges Skiforbunds pokal til beste krets ble vunnet av Nordmøre Skikrets.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.
* «Graakalrendet», Stjørdalens Blad 7. mars 1925, s. 3.
* «Et straalende hovedlandsrend i Trondhjem», Aftenposten 9. mars 1925, s. 5-6.
Romedal almenning

**Romedal almenning** er en bygdeallmenning i Stange kommune. Totalarealet på almenningen er 243.000 dekar.

## Historie
1672 ble almenningen ble solgt til trelasthandlere i Christiania. Fram til 1846 er det flere forskjellige eiere, men dette året selges Romedal Almenning til Westye Egeberg & Co.. Bygdas befolkning hadde hele tida bruksrett i almenningen med uttak av virke til eget bruk, beite og seterrett, og rett til småviltjakt og fiske. I 1864 blir Romedal Almenning delt mellom almenningseieren Westye Egeberg & Co. og bygdas befolkning. Bygda fikk ½ delen nærmest bygda, og de bruksberettiges virkesrett skulle heretter dekkes fra denne. I 1929 fikk Westye Egeberg & Co. store økonomiske problemer. Da kjøpte bøndene i Romedal den resterende ½ part av almenningen tilbake slik at Romedal almenning igjen ble samlet i bygdas eie.

## Se også
* Liste over Norges største grunneiere

## Eksterne lenker
* Romedal og Stange almenninger
Kabul Serena Hotel

**Kabul Serena Hotel** er et femstjernes hotell som ligger sentralt i Kabul i Afghanistan. Det ble ferdigstilt i 1945 og senere oppgradert og gjenåpnet i 2005. 

Hotellet har tradisjonelt blitt regnet som et trygt bosted i Kabul for utlendinger, og hotellet er mye brukt av diplomater og andre internasjonale gjester. Den australske ambassaden i Afghanistan holder til i hotellet. Serena Hotel har likevel vært åsted for to dødelige terrorangrep: Ett i 2008, og ett i 2014.

Hotellet er omkranset av en hage og har utsikt over Zarnegar-parken. Det har 177 rom, hvorav 17 suiter. Det har også flere spisesteder, blant dem er: Café Zarnegar, som serverer afghansk mat, Silk Route, som serverer sørøstasiatisk mat, bakeriet Serena Pastry Shop og hurtigmatstedet Char Chata Lounge.

Serena Hotel har også svømmebasseng, spa, treningsrom og konferanserom.

Etter at Taliban fikk kontroll over landet, har hotellet vært suspendert siden 31. august 2021.

## Terrorangrep

### 2008

I 2008 tok fire menn fra Taliban seg inn på hotellet. De sprengte første en bilbombe utenfor, og en av mennene hadde med seg en bombevest inn. Seks mennesker ble drept i angrepet: den norske journalisten Carsten Thomassen, to hotellvakter, en filippinsk ansatt og en amerikansk politisk aktivist, Thor Hesla. Seks andre ble såret, blant dem den norske informasjonsrådgiveren Bjørn Svenungsen fra Utenriksdepartementet og en diplomat fra De forente arabiske emirater. To av angriperne sprengte seg selv i luften, én ble skutt og drept, og en ble pågrepet og arrestert.

En norsk delegasjon som omfattet utenriksminister Jonas Gahr Støre bodde på hotellet under angrepet. Delegasjonen var beskyttet av norske styrker, og de ble sendt til et sikkert rom under angrepet.

### 2014

Angrepet i 2014 skjedde under den persiske nyttårsfeiringen nouruz, og ble utført av fire ungdommer tilknyttet Taliban. På hotellet bodde også mange utenlandske valgobservatører, som var i landet i forbindelse med det forestående presidentvalget i Afghanistan.

## Referanser

*Bernt Tandstad og Camilla Wernersen. «- Alle angriparane på Serena Hotell er drepne», NRK.no (20.03.2014)
*Bernt Tandstad, «Eitt år sidan angrepet på Serena», NRK.no (14.01.2009)
*The Kabul Serena Hotel , serenahotels.com

## Eksterne lenker
*
Paweł Adamowicz

**Paweł Bogdan Adamowicz** (1965–2019) var en polsk politiker. Han var borgermester i Gdańsk i flere perioder.

## Liv og virke
### Bakgrunn
Adamowicz' familie var etter annen verdenskrig blant de mange polakker som ble flyttet fra sovjetiskkontrollerte områder i tradisjonelt polske områder og vestover. Familien stammet fra området rundt Wilno (Vilnius i det som skulle bli sovjetrepublikken Litauen og senere det selvstendige Litauen). Etter avslutning ved Nikolaus-Kopernikus-lyceet i Gdansk studerte Adamowicz på slutten av 1980-tallet rettsvitenskap ved Universitetet i Gdańsk, hvor han også ble studentleder og organiserte streiker rettet mot kommuniststyret.

### Politiker, borgermester
I 1990 ble han valgt inn i bystyret i Gdańsk, og her ble han sittende frem til 1998 da han ble utnevnt til byens borgermester. Han ble gjenvalgt til embetet i 2002, 2006, 2010, 2014 og 2018.

Han representerte Platforma Obywatelska fra 2002 til 2015; men ved gjenvalget i 2018 hadde han stilt opp som partiuavhengig kandidat.

Adamowicz var gift med Magdalena Adamowicz, jusprofessor ved universitetet i Gdansk, og de fikk to døtre (født 2003 og 2010).

Pave Johannes Paul II tildelte ham i 2001 ordenen Pro Ecclesia et Pontifice og den polske president Aleksander Kwaśniewski i 2003  Republikken Polens fortjenstkors (*Krzyż Zasługi*) i sølv.

13. januar 2019 deltok Adamowicz på det årlige veldedighetsarrangementet Wielka Orkiestra Świątecznej Pomocy da han ble knivstukket av en person som stormet scenen. Han ble alvorlig skadet og bragt til sykehus. Dagen etter ble det meldt at han døde av knivstikkingen.

## Referanser
Utåker

**Utåker** er et fergested i Kvinnherad kommune, Hordaland, på sørvestspissen av Folgefonnhalvøya. Det er fergeforbindelse til Skånevik på den andre siden av Åkrafjordens munning, likeledes til Geitavika (Matre) på andre siden av Matersfjorden.

Holmedal kirke ligger på Utåker.

## Referanser
Poststien

**Poststien** er en gammel sti som ble brukt til å frakte post med. Det er ukjent når den ble opprettet, men den har røtter tilbake til flere hundre år. 

Den starter i Skånevik og går opp gjennom Tjelle og over den vakre Postbrua, over fjellet mellom Etne og Skånevik og ender ved Silla i Etne. Den er en del av et større postnett fra gamle dager da posten ble fraktet til fots. 

Den brukes flittig som tursti og tar ca. 2-3 timer å krysse med moderat fart, høyeste punkt er 633&nbsp;moh. Stien krysses også av flere turstier og man kan bestige mange flotte topper rett i nærheten.

## Referanser
Postbrua

**Postbrua** er ei bru som krysser Valdraelva i Skånevik. Brua er viden kjent for sitt gamle steindesign og er starten på en flott tursti oppover i fjellene langs Poststien.
Leonardo Balerdi

**Leonardo Julián Balerdi Rosa** (født 1999) er en argentinsk fotballspiller som spiller for den franske klubben .

Den 14. januar 2019 skrev han under for Borussia Dortmund.

## Referanser


## Eksterne lenker
*